സോളാര് കേസ് സി.ബി.ഐ അന്വേഷണം സി.പി.എമ്മും ബി.ജെ.പിയും തമ്മിലുള്ള അവിശുദ്ധ ബന്ധത്തിന്റെ ഭാഗംപ്രതിപക്ഷ നേതാവ് കൊച്ചി: സിപിഎമ്മിനേയും, ബിജെപിയെയും കടന്നാക്രമിച്ച് പ്രതിപക്ഷ നേതാവ് വി.ഡി സതീശന്. സോളാര് കേസില് നിലവില് നടക്കുന്ന സിബിഐ അന്വേഷണം സി.പി.എമ്മും ബി.ജെ.പിയും തമ്മിലുള്ള അവിശുദ്ധ ബന്ധത്തിന്റെ ഭാഗമാണെന്നും വി.ഡി സതീശന് പറഞ്ഞു. കോണ്ഗ്രസ് നേതാക്കളെ അപമാനിക്കുകയും അവഹേളിക്കുകയും ചെയ്യുകയെന്ന ദുരുദ്ദേശത്തോടെയാണ് സോളാര് അന്വേഷണം സി.ബി.ഐക്ക് കൈമാറിയതെന്നും അദ്ദേഹം ആരോപിച്ചു. നിലവില് നടക്കുന്ന സിബിഐ അന്വേഷണം വെറും രാഷ്ട്രീയ പ്രേരിതം മാത്രമല്ല കോണ്ഗ്രസ് നേതാക്കന്മാരെ അപമാനിക്കാന് സി.പി.എമ്മും ബി.ജെ.പിയും തമ്മില് നടത്തിയ ഗൂഡാലോചനയുടെ ഫലം കൂടിയാണെന്നും അദ്ദേഹം പ്രതികരിച്ചു. രാജ്യാന്തര ബന്ധമുള്ള ഡോളര് കടത്തു കേസാണ് കേന്ദ്ര ഏജന്സികള് അന്വേഷിക്കേണ്ടത്. മുഖ്യമന്ത്രിക്കെതിരെ മൊഴിയുണ്ടായിട്ടും അന്വേഷിക്കാത്തത് എന്തുകൊണ്ടാണെന്നു വ്യക്തമാക്കണമെന്നും പ്രതിപക്ഷ നേതാവ് ആവശ്യപ്പെട്ടു.